### | | | | --- | --- | | | | | --- | | **Byråd** 18. december 2018 Sagsnr. 710-2018-4360 Dok.nr. 710-2018-452696 Jim Paulsen | | 207.                Godkendelse af debatoplæg om aflastningsområder til detailhandel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til
udsendelsen af et debatoplæg, som foreslår udlæg af aflastningsområder for
detailhandelen i [adresse], Hammel og Hadsten.

Byrådet fik med planlovsændringen i juni 2017 mulighed for
at planlægge for og udlægge aflastningsområder. Aflastningsområder kan udlægges
i byer, hvor der er et tilstrækkeligt kundegrundlag og bl.a. for at give plads
til butikker, som ikke uden videre kan placeres i bymidten.

Muligheden for at udlægge aflastnignsområder blev afprøvet
i forbindelse med behandlingen af ”Forslag til Kommuneplan 2017-29”, hvori der
indgik forslag om at udlægge et aflastningsområde i [adresse] til butikker
i tilknytning til e-handel med videre. Der blev efterfølgende fastsat et
redegørelseskrav af staten, som ikke kunne indfries uden at ville medføre
forsinkelse af den endelige vedtagelse af Kommuneplan 2017-29.
Aflastningsområdet blev derfor udtaget af kommuneplanen med henblik på at
detailhandelsbestemmelserne efterfølgende justeres i en selvstændig proces.

[adresse] har efterfølgende udarbejdet en
detailhandelsanalyse som skulle give input til det videre arbejde med
etableringen af aflastningsområder. Detailhandelsanalysen giver et overblik
over kommunens samlede detailhandel, detailhandlens udvikling og forholder sig
til en række konkrete ændringsforslag af detailhandelsstrukturen i kommunen.
Detailhandelsanalysen peger på mulighederne for at udlægge aflastningsområder i
[adresse], Hammel og Hadsten. Detailhandelsanalysen er vedlagt som bilag 1.

**VURDERING**

På baggrund af detailhandelsanalysen er der udarbejdet et
debathæfte, der foreslår udlæg af aflastningsområder i erhvervsområdet i
[adresse], i den sydlige del af Hammel (ved Anbækvej) og i den sydlige del af
Hadsten (omkring [adresse]). Debathæftet er vedlagt som bilag 2.

Teknik og Kultur anbefaler, at der udelukkende planlægges
for udvalgsvarebutikker i aflastningsområderne, da nye dagligvarebutikker bør
støtte op om de eksisterende midtbyer og butikkerne heri.

*Søften erhvervsområde*

Teknik og Kultur anbefaler, at hele erhvervsområdet i
[adresse] udpeges til aflastningsområde til etablering af udvalgsvarebutikker, som
har tilknytning til e-handel og større logistikfaciliteter. Det giver mulighed
for at skabe et attraktivt erhvervsområde med mulighed for at tiltrække
kædekoncepter og firmaer indenfor e-handel med national og international udsyn.
Det kan være firmaer, som ønsker muligheden for lokaler, der både kan fungere
som showroom til e-handel og som butik med salg til private kunder. Den enkelte
butik må maksimalt have et butiksareal på 250 m2, mens der maksimalt
må etableres 3.000 m2 butiksareal i området som helhed.

*Hammel syd (ved Anbækvej)*

Teknik og Kultur anbefaler at planlægge et
aflastningsområde i området nord for [adresse] og langs [adresse], som gør det
muligt at placere udvalgsvarebutikker, der har en størrelse som ikke
umiddelbart kan placeres i midtbyen. Det kan for eksempel være thansen, [adresse]
samt jem & fix. Den enkelte butik må have et butiksareal på mellem 700 og
1.500 m2, og samlet set må der i området ikke etableres mere end
4.000 m2 butiksareal.

*[adresse] (omkring [adresse])*

Teknik og Kultur anbefaler at udvide mulighederne for at
etablere udvalgsvarebutikker ved at planlægge for et aflastningsområde omkring
[adresse]. Det vil på en gang give plads til at etablere fx en Jysk-butik
og samtidig give mulighed for, at der kan lokaliseres e-handelsbutikker på 250
m2, som har tilknytning til større logistikfaciliteter.

Teknik og Kultur anbefaler at den enkelte udvalgsvarebutik
må have et butiksareal på mellem 700 og 2.000 m2 (undtaget
butiksarealet i forbindelse med e-handelsaktiviteter). Der må fortsat være én
dagligvarebutik på op til 1000 m2, og samlet set må der i området
ikke etableres mere end 6.000 m2 butiksareal.

I de tre områder kan der etableres butikker, som kan
konkurrere med butikker i de nærliggende midtbyer. Ved at fastlægge
bestemmelser for størrelsen af den enkelte butik og begrænse butikkerne til kun
at forhandle udvalgsvarer opnås en balanceret konkurrencesituation.

Planlægningen for de foreslåede tre aflastningsområder
kræver at der udarbejdes et tillæg til kommuneplanen, hvor retningslinjer og
rammer justeres. Teknik og Kultur vurderer, at ændringen er en større ændring
af kommuneplanen, som udløser krav om forudgående offentlighed. Det håndteres
ved at offentliggøre vedlagte debatoplæg.

**INDDRAGELSE**

Ultimo oktober 2018 er bestyrelserne i handelsstandsforeningerne
i Hadsten, Hinnerup og Hammel orienteret om resultaterne af
detailhandelsanalysen.

Debatoplægget foreslås fremlagt i offentlig høring i fire
uger.

Debatoplægget offentliggøres på kommunes hjemmeside og
sendes direkte til handelsstandsforeningerne og Favrskov Erhvervsråd.

Da der senere skal gennemføres offentlig høring om et
forslag til tillæg til kommuneplanen, foreslås der ikke afholdt borgermøde i
forbindelse med fordebatten. I stedet foreslås borgermøde afholdt, når der foreligger
et konkret forslag til tillæg til Kommuneplan 2017-29.

**INDSTILLING**

Direktøren for Teknik og Kultur
indstiller til Byrådet:

1.
At debatoplæg om udlæg af tre aflastningsområder i [adresse], Hammel og
Hadsten godkendes og fremlægges i offentlig høring i fire uger.

**BESLUTNING**

***Planudvalget, 4. december 2018:***

Fraværende:ingen

Indstilles godkendt med den tilføjelse, at størrelsen for
udvalgsvarebutikker i Hammel hæves fra 1.500 m2 til maksimum 2.000 m2.

Planudvalget ønsker følgende tekst tilføjet i debatoplægget:
"Byrådet vil se velvilligt på eventuelle ønsker om yderligere
aflastningsområder, der kan anvendes til e-handelsvirksomheder med tilknyttede
fysiske butikker."

***Økonomiudvalget, 11. december 2018:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Bilag 1 - Detailhandelsanalyse 2018 | 710-2018-425126 |
| Bilag 2 Debathæfte om detailhandel | 710-2018-439973 |